**ПРЕЛИМИНАРНА ЛИСТА РАСПОДЕЛЕ СРЕДСТАВА ЗА УДРУЖЕЊА – ОСТАЛИ ПРОГРАМИ**

**Комисија своју оцену, усаглашену на основу појединачних оцена које је сваки члан Комисије извршио појединачно исказује кроз следећу табелу:**

|  |  |  |  |  |  |  |
| --- | --- | --- | --- | --- | --- | --- |
| РБР | НАЗИВ ПОДНОСИОЦА | НАЗИВ ПРОЈЕКТА | ТРАЖЕНА СРЕДСТВА  | БОДОВИ | ПРЕДЛОЖЕНА СРЕДСТВА | НАПОМЕНА |
| 1 | Удружење "СЦИО" | Dot by Dot - Аудио туристички водич (мобилна апликација) |  724,000.00  | 30 | 0 | Пројекат је предвиђен да траје мај-новембар 2025. године и укључује припремне радње на терену (Таково, Савинац, Прањани и Рудник, снимање фотографија, сарадња са локалним установама, промоцију), активности на изради апликације и промоцију резултата пројекта, документовање и извештавање. Комисија је става да постоји довољна количина слободних података да се апликација изради и презентује са значајно нижим трошковима, те је става да се овај пројекат не подржи. |
| 2 | Добровољно ватрогасно друштво "Горња Села" Прањани | Оперативно функционисање ДВД "Горња села" Прањани  |  360,000.00  | 60 | 360,000.00 | ДВД Прањани има програм јасно усмерен на повећање капацитетеа удружења за обављање послова у области заштите и спасавања од пожара. У највећој мери су то трошкови одржавања возила, техничког прегледа пп апарата и допуне ватрогасне опреме, пратећи трошкови и скромног обележавања свечаности дан оснивања. Имајући у виду значај ДВД Прањани за заштиту имовине и лица становника ободних делова општине од пожара, Комисија предлаже да се пројекат у целини подржи. |
| 3 | Удружење одгајивача голубова српских високолетача СРБ-985 "Мавјан шпицасти", Горњи Милановац | Учешће на такмичењу "српских високолетача" |  80,000.00  | 60 |  80,000.00  | Захтев удружења је за подршку у набавци пехара и другог материјала за плакете и награде укључујући голуба за најуспешнијег такмичара, као и трошкове превоза на планирана такмичења у циљу промоције голубарства. Имајући у виду скромне захтеве, чињеницу да је удружење једино у овој области понудило програм за суфинанасирање, Комисија је става да се пројекат подржи у целини. |
| 4 | "Удружење "ЕКО ОКО" Горњи Милановац |  |  286,200.00  | 30 | 0 | Пројекат предвиђа набавку израде преса за лименке, њихово брендирање и инсталирање на пуктовима у граду и прикупљање лименки у едукативне и сврхе селективног уклањања и умањења отпада. Комисија је мишљења да се пројекат не подржи будући да је пројекат сличне садржине истог подносиоца већ подржан пре неколико година. |
| 5 | Удружење "Мудријада - Љубомир Р. Еровић" | Наша су највећа |  611,182.00  | 35 | 100,000.00 | Пројекат је усмерен на реализацију свих активности у склопу организације Муд(р)ијаде 2025. у периоду 29-31.08.2025. Трошкови су исказани набавку материјала за припрему хране, инвентара за кување и послуживање, изнајмљивање покретних тоалета, сценске опреме, музичких инструмента и појачала и маркетинг (од мајица, беџева, флајера до израде пехара). Имајући у виду досадашњу подршку општине, кроз конкурс и сарадњу са установама културе, ЈП за изградњу, чињеницу да је удружењеобезбедило мањи проценат учешћа и планирало мњи број посетилаца (корисника) манифестације од друге манифестације конкурисале ове године, Комисија прелаже делимичну подршку. |
| 6 | Организација резервних војних старешина општине Горњи Милановац | Програм ОРВС 2025 |  100,000.00  | 55 | 100,000.00  | Програм предвиђа активности обуке и оспособљавања у области јавне безбедности, цивилне одбране и заштите у случају ванредних догађаја, обуке јединицама цивилне заштите и ангажовање чланова РВС у својству повереника цивилне заштите по реонима и квартовима МЗ Горњи Милановац. Трошкови су само превоз, набавка венаца и букета и штампа календара и диплома. Комисија предлаже да се пројекат подржи у целини. |
| 7 | Удружење ратних војних инвалида и породица погинулих бораца Општине Горњи Милановац | Програм РВИ 2025 |  50,000.00  | 60 |  50,000.00  | Трошак предвиђа само организацију годишње славе Удружења РВИ и пакете за децу чланова, а програ, обележавање значајних датума за удружење и чланове и Комисија предлаже да се подржи у целини |
| 8 | Удружење Рома "Мала Госпојина" | Милановачки дани Рома 2025 |  270,000.00  | 60 |  270,000.00  | Пројекат предвиђа организовање свечаности и окупљања у оквиру Дана Рома у Горњем Милановцу и Ромске славе. Трошкови су усмерени на обезбеђење, постављање и демонтажу шатре, павиљона и пратеће опреме. Како је ово једини пројекат промоције ромске културе и традиције, некомерцијалан и без донаторске подршке, Комисија предлаже да се подржи у целини. |
| 9 | Ловачко удружење "Војвода Милан Обреновић" Горњи Милановац | Унапређење газдовања популацијом крупне ловостајом заштићене дивљаћи у ловишту "Таково 1 и 2" и развој ловног туризма у општини Горњи Милановац |  400,000.00  | 60 |  400,000.00  | Програм подразумева наставак пројекта из 2024. године везаног за успостављање и одржавање системаелектронског праћења крупне, ловостајем заштићене дивљачи. Приказани су трошкови услуге програмирања камера, постављања и праћења података, обраде података, куповине камера, двогледа и опреме за раднике. Комисија је мишљења да пројекат треба подржати како би се у овом циклусу завршио и унапредило се газдовање заштићених врста. |
| 10 | Кинолошко удружење "Таковски устанак" | Међународна изложба паса "ЦАЦИБ Таковски устанак 2025" |  242,500.00  | 40 |  120,000.00  | Програм пројекта подразумева организацију међународне изложбе паса, трошкове котизације и израде плакета. Ломисија предлаже делимичну подршку, имајући у виду да је и друго удружење поднело пројекат који се односи на организацију међународне изложбе. |
| 11 | Савез пензионера Србије - Удружење пензионера општине Горњи Милановац | Рука подршке у трећем добу |  300,000.00  | 60 |  300,000.00  | Програм предвиђа подршку најугроженијим пензионерима кроз набавку пакета хигијене и хране и трошкове канцеларијског материјала. Буџет је образложен, досадашња подршка оправдана и реализацијом овог пројекта подржавају се угрожене категорије најстаријих становника општине. |
| 12 | Кинолошко удружење "Горњи Милановац" | "ЦАЦИБ Горњи Милановац 2025" |  242,500.00  | 40 |  120,000.00  | Програм пројекта је истоветан са програмом КУ "Таковски устанак", подразумева организацију међународне изложбе паса, трошкове котизације и израде плакета па се и он подржава равномерно, тако да се укупни трошкови организације за оба удружења одобравају у висини до 50%. |
| 13 | МОТО КЛУБ "Lonely Riders" Горњи Милановац | Lonely riders 2025 |  600,000.00  | 60 |  600,000.00  | Програм је оријентисан на организацију 10. по реду, јубиларног Мото скупа у Горњем Милановцу 15-17.08.2025. године и предвиђа трошкове за озвучење и техничку подршку, физичко обезбеђење сусрета, мобилне тоалете. Сагледавајући буџете две манифестације које су конкурисале ове године, Комисија је дала предност програму Мото клуба, будући да се ради о десетогодишњици манифестације, већем броју планираних учесника и сарадњи са Агенцијом за безбедност саобраћаја. |
|   |   |  УКУПНО | **4,266,382.00** |  | **2.500.000,00** |  |

**Сви подносиоци имају :**

1. право увида у поднете пријаве и приложену документацију - у року од три радна дана од дана објављивања.
2. право писаног приговора на листу - у року од осам дана од дана објављивања искључиво подношењем приговора на електронску адресу pisarnica@gornjimilanovac.ls.gov.rs

**КОМИСИЈА ЗА ОЦЕНУ ПРОГРАМА УДРУЖЕЊА ВЕЗАНИХ ЗА СОЦИО-ХУМАНИТАРНУ ОБЛАСТ И ОСТАЛЕ ПРОГРАМЕ**

**бр. 1-401-172/2025-2 од 21.05.2025. године**

|  |  |  |  |
| --- | --- | --- | --- |
| 1. Драган Вучићевић с.р.
 | 1. Др Владимир Миловановић с.р.
 | 1. Ана Јовићевић с.р.
 | 1. Ненад Томић с.р.
 |
|  |  |  |  |
|  |  | ПРЕДСЕДНИК КОМИСИЈЕЈадранка Достанић с.р |